พอดีว่าปวดท้องน้อยแบบเจบๆหายๆ แล้วประจำเดือนก้อขาดไป3วัน พอมาถึงวันนี้ ช่วงตอนกลางวันหนูได้เข้าห้องน้ำไปทำธุระ เเล้วได้นำทิชชู่มาเชดแล้วมีเลือดติดมาทิชชูมาด้วย เเล้วหนูก้อได้ใส่ผ้าอนามัยทิ้งไว้ทั้งวัน เลือดที่ติดผ้าอนามัยก้อมีนิดเดียว.ตอนนี้กังวลมากค่ะ เพราะช่วงไข่ตกเรามี พสพ กันด้วยค่ะ และวันที่ไข่ตกเราก้อมีอีกค่ะซึ่งปล่อยในมาโดยตลอดค่ะ หลังจากวันไข่ตกที่เรามี พสพ กัน รุ้สึกว่าไม่ค่อยสบายบ่อยด้วย เปนไข้ เวียนหัว ร่างกายอ่อนเพลียร่วมด้วย
สวัสดีค่ะ การมีเพศสัมพันธ์ในช่วงวันใกล้ไข่ตกหรือวันที่มีไข่ตก(ช่วงประมาณกึ่งกลางของรอบเดือน) โดยไม่ได้ใช้วิธีคุมกำเนิด ย่อมมีโอกาสที่จะตั้งครรภ์ได้สูงค่ะสำหรับอาการมีเลือดออกจากช่องคลอดดังกล่าวอาจเป็น1.เลือดล้างหน้าเด็ก แต่มักจะเกิดขึ้นหลังจากมีการปฏิสนธิ (หรือวันที่มีเพศสัมพันธ์ในช่วงไข่ตก) ไปแล้วประมาณ 6-12 วัน และจะมีปริมาณที่น้อยกว่าประจำเดือนมาก สีจะออกแดงจางๆ และเลือดจะออกเพียงแค่ 1-2 วัน2.เป็นเลือดประจำเดือนในรอบนี้ ซึ่งอาจมีปริมาณน้อยจากสาเหตุต่างๆ3. เป็นเลือดจากความผิดปกติของการตั้งครรภ์ เช่นแท้งคุกคามท้องน้องมดลูก เป็นต้น4.เป็นเลือดไหลจากช่องคลอดที่ผิดปกติจากสาเหตุต่างๆ เช่น มดลูกอักเสบ มีติ่งเนื้อในโพรงมดลูก ติ่งเนื้อที่ปากมดลูก เยื่อบุโพรงมดลูกหนาตัว เป็นเนื้องอกมดลูกมะเร็งปากมดลูกมะเร็งเยื่อบุโพรงมดลูก เป็นต้นดังนั้นอันดับแรก ควรตรวจหาการตั้งครรภ์ดูก่อนค่ะ หากพบการตั้งครรภ์จริง และยังคงมีเลือดออกจากช่องคลอดหรือปวดท้องน้อย ควรรีบไปพบสูติ-นรีแพทย์โดยเร็วค่ะ หากตรวจไม่พบการตั้งครรภ์ แนะนำให้สังเกตเลือดที่ออกไปก่อนค่ะ หากไม่มีเลือดออกกะปริดกะปรอยอีก ไม่มีอาการปวดท้องน้อยอีก หรือไม่มีตกขาวที่ผิดปกติ เลือดดังกล่าวก็น่าจะเป็นประจำเดือนที่มาน้อย แต่หากยังคงมีเลือดไหลกะปริดกะปรอย มีปสวดท้องน้อย หรือมีตกขาวที่ผิดปกติ ควรไปไปพบสูติ-นรีแพทย์เพื่อหาสาเหตุค่ะ